— склонение на станцията с точност до най-близкия градус, използвано за техническо настройване на средството;
 2)
 обозначение;
 3)
 честота/канал за всеки елемент;
 4)
 работно време;
 5)
 географски координати в градуси, минути и секунди на местоположението на предавателната антена;
 6)
 надморско равнище на предавателната антена на DME с точност до най-близките 30 m (100 ft); и
 7)
 забележки.
 Ако обслужващият средството орган е различен от определения орган, името на обслужващия орган се посочва в колоната „Забележки“. Зоната на покритие на средството се посочва в колоната „Забележки“.
 ENR 4.2 Специални навигационни системи
 Описание на станциите, свързани със специални навигационни системи, включващо:
 1)
 име на станция или верига от станции;
 2)
 вид на достъпното обслужване (управляващ сигнал, подчинен сигнал, цвят);
 3)
 честота (номер на канал, основно ниво на импулсите, честота на повторение, според случая);
 4)
 работно време;
 5)
 географски координати в градуси, минути и секунди на местоположението на предавателната станция; и
 6)
 забележки.
 Ако обслужващият средството орган е различен от определения орган, името на обслужващия орган се посочва в колоната „Забележки“. Зоната на покритие на средството се посочва в колоната „Забележки“.
 ENR 4.3 Глобална навигационна спътникова система (GNSS)
 Списък и описание на елементите на глобалната навигационна спътникова система (GNSS), осигуряваща навигационно обслужване по маршрута, подредени по азбучен ред по името на елемента, включващ:
 1)
 наименование на съответния елемент на GNSS (GPS, GLONASS, EGNOS, MSAS, WAAS и т.н.)
 2)
 честота(и) според случая;
 3)
 географски координати в градуси, минути и секунди на номиналните зони за обслужване и на зоната за покритие;
 4)
 забележки.
 Ако обслужващият средството орган е различен от определения орган, името на обслужващия орган се посочва в колоната „Забележки“.
 ENR 4.4 Кодово обозначение и кодови имена на съществени точки
 Азбучен списък на кодовото обозначение и кодовите имена (петбуквени произносими кодови имена), зададени за съществени точки, местоположението на които не е определено с радионавигационни средства, включващ:
 1)
 кодово име на точката;
 2)
 географски координати в градуси, минути и секунди на точката;
 3)
 препратка към ОВД или друг маршрут, на който се намира точката;
 4)
 забележки, включително допълнително определяне на местоположението, където е необходимо.
 ENR 4.5 Аеронавигационни наземни светлини — по маршрута
 Списък на аеронавигационните наземни светлини и други светлинни маяци, обозначаващи географски точки, определени от държавата членка като значими, включващ:
 1)
 име на града или населеното място, или друг идентификатор на маяка;
 2)
 вид на маяка и интензивност на светлината в хиляди кандели;
 3)
 характеристика на сигнала;
 4)
 работно време;
 5)
 забележки.
 ENR 5. НАВИГАЦИОННИ ПРЕДУПРЕЖДЕНИЯ
 ENR 5.1 Забранени, ограничени и опасни зони
 Описание, допълнено с графично изображение, където е уместно, на забранените, ограничените и опасните зони, както и информация за тяхното установяване и активиране, включващо:
 1)
 обозначение, име и географски координати на страничните граници в градуси, минути и секунди, ако се намират в контролиран район/контролирана зона, и в градуси и минути, ако са извън тях;
 2)
 горна и долна граница; и
 3)
 забележки, включително времето на активиране.
 Видът на ограниченията или естеството на опасността и рискът от прехват в случай на навлизане в такава зона се отбелязват в колоната „Забележки“.
 ENR 5.2 Военни